cyanic-selkie/wikianc huggingface dataset:
H’otyn
Historia
thumb|left|250px|[[Juliusz Kossak: "Krzysztof Gniewosz puolustaa Puolan lippua Khotinissa 1621" Akvarelli, 1892.]] H'otyn on kuulunut Moldavian ruhtinaskunnalle (1359-1432, 1459-1538, 1541-1562, 1572-1615, 1621-1673, 1699-1712), Puola-Liettualle (1432-1459, 1538-1541, 1562-1572, 1615-1620, 1673-1699) ja Osmanien valtakunnalle (1711-1812). Myöhemmin se on ollut osa Venäjän keisarikunnan Bessarabian kuvernementtia (1812–)1873–1917) ja sen edeltäjiä (mm. Uuden Venäjän ja Bessarabian kenraalikuvernementti), kuvernementissa se oli kihlakuntakaupunki. Tätä seurasivat Moldavian sosialistinen neuvostotasavalta (1917–1918), Romania (1918–1940, 1941–1944), Neuvostoliitto (1940–1941, 1944–1991) ja vuodesta 1991 alkaen Ukraina.
Bessarabian aluetta ennen 1000-lukua asuttivat monet kansat, kuten skyytit, daakialaiset, alaanit, Getae-kansat, tivertsit ja ulitsit.
Kiovan Rus hallitsi Bessarabiaa 900–1000-luvuilla. Dnestrin rannalla olevien kukkuloiden päälle rakentunut H'otyn yhdistetään joskus nimensä samankuuloisuuden vuoksi paikalla olleeseen Kiovan Rusin aikaiseen pienasutukseen. Alueella suoritetut arkeologiset kaivaukset osoittivat, että kiovalaisen kylän koko oli noin 20 hehtaaria. Siitä tuli myöhemmin osa Galitsian ruhtinaskuntaa ja edelleen Galitsian ja Volynian ruhtinaskuntaa. Dnestrin varrelle joenylityspaikan lähelle kasvanut kaupunki oli merkittävä kauppapaikka ja genovalaiset perustivat sinne kauppasiirtokunnan 1200-luvulla.
Toisen maailmansodan aikana saksalais-romanialaiset miehittäjäjoukot järjestivät kaupungissa juutalaisten joukkomurhan.
Väestö
Ukrainan tilastokeskus arvioi kaupungin väkiluvuksi 9 075 (1.1.2021). Vuoden 2001 väestölaskennan mukaan silloiset 11 124 asukasta jakautuivat etnisesti ukrainalaisiin (91,2 %), moldovalaisiin (7,1 %), venäläisiin (1,3 %) ja romanialaisiin (0,1 %). Asukasluku on ollut laskusuuntainen vuodesta 1897, jolloin kaupungissa oli 18 398 asukasta.
Liikenne
H'otyn on Žytomyrin ja Tšernivtsin yhdistävän valtatie H03:n varrella. Kaupungista alkava maantie T2610 vie Romanian rajalla sijaitsevaan Mamalihan kuntaan. Kaupungissa on linja-autoasema ja sieltä on linja-autoyhteys lähimpiin kaupunkeihin. Lähin rautatieasema sijaitsee Kamjanets-Podilskyissa, johon H'otynista on 20 kilometriä. Paikalliset matkustavat välin minibusseilla, joita kutsutaan nimellä maršrutka. Lähimmät lentokentät ovat Tšernivtsin kansainvälinen lentokenttä (CWC) 63,5 kilometrin päässä ja Ivano-Frankivskin kansainvälinen lentokenttä (IFO) 202 kilometrin päässä.
Seitsemäs ihme
thumb|270px|H'otynin linnake, joka valittiin äänestyksessä yhdeksi Ukrainan seitsemästä ihmeestä. Vuonna 2007 käydyssä internetäänestyksessä H'otynin linnake valittiin yhdeksi Ukrainan seitsemästä ihmeestä, maata erinomaisesti ilmentävästä historiallisesta tutustumiskohteesta.
Tomioka
Tomioka on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin lounaisosassa Tonejoen sivujoen Kaburan varrella. Kaupungin luoteispuolella kohoaa Myōgivuori. Tomiokassa on 47 911 asukasta (syyskuussa 2020) ja sen pinta-ala on 122,85 neliökilometriä.
Tomioka kehittyi Edo-kaudella 1600–1800-luvuilla silkin markkinapaikkana ja postiasemana (shukuba) Nakasendō-tiereitin sivutien Shinano-betsuron varrella. Vuodesta 1616 lähtien siellä oli myös Nanokaichin daimiokunnan paikallinen hallintokeskus. Meiji-restauraation jälkeen vuonna 1872 Tomiokaan perustettiin Japanin ensimmäinen moderni silkkikehräämö. Se oli toiminnassa 1980-luvun lopulle saakka. Tekstiiliteollisuuden lisäksi kaupunkiin on sijoittunut elektroniikka- ja avaruusteknologista teollisuutta. Kaupunkioikeudet Tomioka sai laajan kuntaliitoksen yhteydessä vuonna 1954. Vuonna 2006 kaupunkiin liitettiin Myōgin maaseutukaupunki. Tomiokaan kuuluvilla maaseutualueilla viljellään esimerkiksi siitakesieniä, konnyakua, pillisipulia ja koristekukkia.
Kolme Tomiokan silkkikehräämön rakennusta on valittu Japanin kansallisaarteiksi, ja vuonna 2014 kehräämö liitettiin yhdessä alueen muun teollisen perinnön kanssa Unescon maailmanperintöluetteloon. Muita nähtävyyksiä ovat entinen Kōzuken provinssin pääpyhäkkö Nukisaki-jinja, Myōgivuoren juurelle rakennettu pyhäkkö Myōgi-jinja, Gunman safaripuisto, kirsikankukistaan tunnettu Ōshion patojärvi sekä Tomiokan kaupungin taidemuseo ja Gunman luonnonhistoriallinen museo. Osa Myōgivuoren alueesta kuuluu Myōgin–Arafunen–Saku-kōgenin puolikansallispuistoon. Tomiokaa palvelee Jōshin-rautatien Jōshin-linja.
Rehtori (täsmennyssivu)
Rehtori tarkoittaa seuraavia:
Yön metsästäjät
Yön metsästäjät (The Ghost and the Darkness) on Stephen Hopkinsin ohjaama yhdysvaltalainen elokuva vuodelta 1996. Se perustuu löyhästi tositapahtumiin ja kertoo ihmissyöjäleijonista, jotka tappoivat rautatien rakentajia 1800-luvun lopulla Tsavon alueella Keniassa. Elokuva sai parhaiden äänitehosteiden Oscar-palkinnon.
I=U=WE : 序
I = U = WE:序 on poikaryhmä Boy Storyn toinen EP-levy, joka julkaistiin digitaalisesti ja fyysisesti 6. tammikuuta 2020. Se sisältää viisi heidän itsekirjoittamaansa kappaletta.
Chrístos Mylórdos
pienoiskuva|150px|Chrístos Mylórdos Chrístos Mylórdos (, s. 30. huhtikuuta 1991) on kyproslainen laulaja. Hän edusti maataan vuoden 2011 Eurovision laulukilpailussa voitettuaan 10. syyskuuta 2010 käydyn Performance-kykykisan finaalin. Mylórdos kilpaili Eurovision laulukilpailun toisessa semifinaalissa 12. toukokuuta kappaleella ”San ángelos s'agápisa” ja sijoittui semifinaalin 18:nneksi eli toiseksi viimeiseksi eikä päässyt finaaliin.
Velhoankeriaat
Velhoankeriaat (Nettastomatidae) on ankeriaskaloihin kuuluva kalaheimo. Heimon lajeja tavataan kaikista lämpimistä valtameristä.
Lajit ja anatomia
Varhaisimmat velhoankeriaiden heimoon kuuluvien lajien fossiilit on ajoitettu eoseenikaudelle. Nykyään heimossa elää lähteestä riippuen 30–38 lajia, jotka jaetaan 6 sukuun. Heimon lajit ovat ruumiinrakenteeltaan pitkulaisia ja suurimmat lajeista saavuttavat noin metrin pituuden. Tyypillinen piirre on litteä pää ja pitkä kuono ja päätään kohti suippeneva pyrstö. Selkä- ja peräevät ovat pitkät ja yhtyneet pyrstöevän kanssa. Velhoankeriailta puuttuu rintaevä lukuun ottamatta Hoplunnis-suvun lajeja. Kalojen silmät ovat kookkaat ja hyvin kehittyneet. Velhoankeriaat ovat suomuttomia ja väritykseltään usein ruskeita ja vatsastaan vaaleampia. Evät ovat monella lajilla mustat.
Levinneisyys
Velhoankeriaslajeja tavataan Atlantin Intian valtameren ja Tyynenmeren alueilta. Ne elävät trooppisissa ja lämpimänlauhkeissa vesissä yleensä lähellä pohjaa 500–2 000 metrin syvyydessä. Kalojen elintavat ovat huonosti tunnettuja.
Arak (täsmennyssivu)
Arak tarkoittaa seuraavia:
Rüti
Rüti on kaupunki Pohjois-Sveitsissä Zürichin kantonissa. Siellä on runsaat 12 000 asukasta.
Sijainti
Rüti sijaitsee Zürichinjärven ja Rapperswilin koillispuolella parikymmentä kilometriä Zürichistä kaakkoon.
Liikenne
Moottoritie A53 kulkee kaupungin länsipuolitse. Rütistä on SBB:n rautatie kolmeen suuntaan: Rapperswiliin, Wetzikonin kautta Zürichiin ja Bauman kautta Winterthuriin.
Rüti kuuluu Zürichin seudun lähiliikennealueeseen (S-Bahn Zürich):
Stephen Arthur Jensen
pienoiskuva Stephen Arthur Jensen (s. 30. toukokuuta 1954 North Vancouver) on kanadalainen roomalaiskatolinen piispa. Hänet vihki papiksi Vancouverin arkkihiippakuntaan James Francis Carney 24. toukokuuta 1980. Hänet nimitettiin Prince Georgen hiippakunnan johtoon 3. tammikuuta 2013, ja piispaksi vihkiminen seurasi 2. huhtikuuta. Pääkonsekraattorina toimi John Michael Miller, jota avustivat Brian Joseph Dunn ja David John James Monroe.
Jurla
Jurla on kylä, maalaiskunta ja Jurlan piirin hallinnollinen keskus Permin aluepiiriin kuuluvassa Permin Komin piirikunnassa. Se sijaitsee Kosan sivujoen Lopvan varrella 34 kilometriä Kudymkarista pohjoiseen. Asukkaita on 4 200 henkeä (vuonna 2002).
Pertti Vanhanen
Vanhanen edusti Suomen jalkapallomaajoukkuetta 16 A-maaottelussa. Hänen pelasi välihyökkääjänä ja tukimiehenä.
Jurla
Kylä mainitaan ensimmäisen kerran vuonna 1719. Vuonna 1766 sinne rakennettiin kirkko. 1700-luvun lopusta lähtien Jurla oli Tšerdynin kihlakuntaan kuuluneen volostin ja vuodesta 1924 Jurlan piirin keskus.
Pertti Vanhanen
Hän voitti Kotkan Työväen Palloilijoiden riveissä Suomen mestaruuden vuosina 1951 ja 1952. Lisäksi hän saavutti SM-pronssia vuonna 1964. Suomen Cup-mestaruuksia hänellä on kolme vuosilta 1958, 1961 ja 1967.
Jurla
Jurlassa toimii metsäteollisuus- ja rakennusyrityksiä. Palveluihin kuuluvat ala- ja keskikoulu, lasten luomistyön keskus, taidekoulu, vapaa-ajankeskus, kaksi kirjastoa, elokuvateatteri ja piirisairaala. Kylässä on historiallinen museo.
Pertti Vanhanen
Mestaruussarjassa Vanhanen pelasi 167 ottelua ja teki kaikkiaan 50 maalia. Vuonna 1962 hänet valittiin Suomen kolmanneksi parhaaksi jalkapalloilijaksi. Jääkiekkoa Vanhanen pelasi KTP:n suomensarjajoukkueessa.
Hän edusti urallaan KTP:n lisäksi myös JBK:ta vuosina 1955 ja 1956. Vanhanen valmensi KTP:n edustusjoukkuetta vuodesta 1966 alkaen ja toimi myös seuran palloilujaoston puheenjohtajana. Hän on saanut Suomen Palloliiton ja TUL:n kultaisen ansiomerkin. Vanhanen harrasti myös tennistä. Vanhasen veli Mauri on myös ollut A-maajoukkuepelaaja.
Olof Molander
thumb|220px|Olof Molander ohjaa [[Aavesonaattia Dramatenissa 1942.]] Olof Johan Harald Molander (18. lokakuuta 1892 Helsinki – 26. toukokuuta 1966 Tukholma, Ruotsi) oli ruotsalainen teatteriohjaaja. Hän toimi Dramatenissa pääohjaajana 1920–1938 ja 1947–1963. Vuosina 1934–1938 hän oli myös Dramatenin johtaja.
Molander sai vaikutteita Max Reinhardtilta ja yhdisti Strindberg-ohjauksissaan näyttämöllisen realismin ja psykologisen tarkkuuden.
Olof Molanderin isä Harald Molander toimi Svenska Teaternin intendenttinä Helsingissä vuosina 1886–1893. Hänen äitinsä Lydia Molander oli tunnettu näyttelijä. Elokuvaohjaaja Gustaf Molander oli Olof Molanderin veli.
Amiinioksidit
thumb|250px|Amiinioksidien yleinen rakenne Amiinioksidit ovat orgaanisia yhdisteitä, jotka sisältävät funktionaalisen ryhmän R3N+-O-. Perinteisesti nimitystä amiinioksidit on käytetty vain tertiäärisistä ja aromaattisista amiineista johdettuihin yhdisteisiin, mutta sitä voidaan käyttää myös primäärisistä tai sekundäärisistä amiineista johdetuista vastaavan funktionaalisen ryhmän sisältävistä yhdisteistä. Amiinioksideja käytetään muun muassa pinta-aktiivisina aineina sekä orgaanisen kemian synteeseissä hapettimina.
Ominaisuudet
Amiinioksideissa on typpiatomin ja happiatomin välillä niin kutsuttu semipolaarinen sidos ja sitä voidaan pitää kovalenttisen sidoksen ja ionisidoksen välimuotona. Tätä kuvaamaan amiinioksidien rakenne piirretään toisinaan muodossa R3N→O. Tästä sidoksen luonteesta johtuen amiinioksideilla on korkeat sulamis- ja kiehumispisteet sekä suuri dipolimomentti. Amiinioksidit ovat heikosti emäksisiä, heikompia kuin amiinit. Eräät aromaattiset amiinioksidit ovat voimakkaampia emäksiä verrattuina alifaattisiin amiinioksideihin. Happojen kanssa amiinioksidit muodostavat suoloja, joiden rakenne on (R3N+-OH)X-. Erityisesti alifaattiset amiinioksidit muodostavat kompleksiyhdisteitä metalli-ionien kanssa.
Valmistus ja reaktiot
Amiinioksideita valmistetaan hapettamalla amiineja. Alifaattisten amiinien tapauksessa käytetyin hapetin on vetyperoksidi, mutta myös perkarboksyylihappoja, kuten perbentsoehappoa tai m-klooriperbentsoehappoa tai peroksirikkihappoa. Vetyperoksidin hapetuskyky ei riitä hapettamaan aromaattisia amiineja, joten aromaattisten amiinioksidien valmistuksessa voidaan käyttää vain peroksihappoja. Näiden menetelmien lisäksi on kehitetty metallikatalysoituja reaktioita, jotka käyttävät happea hapettimena.
tai allyylisten amiinioksidien tapauksessa sigmatrooppinen [2,3]-toisiintuminen.
More than 123
More than 123 on Dave Lindholmin ja Otto Donnerin yhteinen studioalbumi, joka julkaistiin 20. lokakuuta 2010. Levy sisältää seitsemän englanninkielistä kappaletta, joissa säestävää orkesteria johtaa Otto Donner.
I’m Outta Time
I’m Outta Time on rock-yhtye Oasiksen kappale ja single, joka julkaistiin 1. joulukuuta, 2008, ja nousi Britannian singlelistan sijalle 12. Kappaleen on kirjoittanut Liam Gallagher ja kappaleeseen on samplattu John Lennonin puhetta eräästä antamastaan haastattelusta vuodelta 1980. "I'm Outta Time" on tyylillisesti hyvin paljon Lennonin kappaleen "Jealous Guy" tapainen. Single ei yltänyt kotimaassaan singlelistan TOP10:een, vaan se rikkoi yhtyen ennätyksellisen 22 singlen mittaisen TOP10-putken ja on huonoiten menestynyt Oasis-single sitten vuoden 1994. Singlen B-puolia ovat formaatista riippuen muita Dig Out Your Soul -albumilta löytyvä kappaleita erilaisina miksauksina tai demoja. Singlen kansi on Julian Housen suunnittelema.
Herbert Friedmann
Friedmann kiinnostui linnuista 16-vuotiaana käytyään American Museum of Natural Historyssa. Hän opiskeli Cornellin yliopistossa ja väitteli tohtoriksi 1923 Arthur A. Allenin ohjauksessa. Hän sai kolmivuotisen apurahan ja vietti pääosan ajasta Etelä-Amerikassa ja Afrikassa. Tulokset hän julkaisi maineikkaassa teoksessaan The Cowbirds: A Study in the Biology of Social Parasitism (1929). 1920-luvulla hän opetti Brownin yliopistossa ja Amherst Collegessa. Vuonna 1929 hän sai kuraattorin viran Smithsonian-instituutin luonnonhistoriallisen museon lintuosastolla ja palveli virassa vuoteen 1959, jolloin hänestä tuli museon eläintieteen laitoksen ylikuraatori. Vuonna 1929 hänestä tuli American Ornithologists' Unionin jäsen, ja hän toimi yhdistyksen puheenjohtajana 1937–1939.
I’m Outta Time
Kappaleet
Kaikki kappaleet on kirjoittanut Liam Gallagher, ellei toisin mainita.
Herbert Friedmann
Friedmann matkusti uudelleen Afrikkaan 1950–1951 ja tutki etenkin loistikkojen (Prodotiscus) biologiaa. Loistikkatutkimus toi hänelle Kansallisen tiedeakatemian Elliott-palkinnon 1959. Hän myös jatkoi turpiaalitutkimustaan.
I’m Outta Time
Kappaleet
CD
Herbert Friedmann
Vuonna 1961 Friedmann nimitettiin Los Angelesin piirikunnan luonnonhistoriallisen museon johtajaksi, ja hän toimi virassa aina eläkkeelle jäämiseensä saakka 1970. Samana vuonna hän matkusti Etelämantereelle arvioimaan Yhdysvaltain kansallisen tiedesäätiön biologista tutkimusprojektia.
I’m Outta Time
Kappaleet
7" #1
Herbert Friedmann
Friedmann tapasi tulevan vaimonsa, tanskalaisen maatalousasiantuntijan Karen Juul Vejlon, Washingtonissa 1936–1937. Heidät vihittiin 1937. Heidän tyttärensä Karen on taidehistorioitsija.
I’m Outta Time
Kappaleet
7" #2
Herbert Friedmann
Friedmann julkaisi 17 kirjaa ja noin 315 tieteellistä artikkelia. Hän nimesi useita uusia lintulajeja ja alalajeja, muun muassa hopeasarvinokan (Bycanistes brevis).
I’m Outta Time
Kappaleet
Digital bundle
Aallonharjalle (AHA) – The Marine Research Laboratory for Humanities and Social Sciences
Aallonharjalle (AHA) on Turun yliopistossa toimiva mereen, muihin vesistöihin ja saaristoon liittyvän humanistisen ja yhteiskuntatieteellisen tutkimuksen ja opetuksen laboratorio. Se kokoaa yhteen tutkijoita, joiden tutkimus liittyy Turun yliopiston meri ja merenkulku -profiilialueeseen. Yhteisten projektien ja tutkimushankkeiden lisäksi AHA järjestää seminaareja ja toteuttaa tilaustutkimuksia.
Vjatlag
Vjatkan ojennus- ja työleiri (Вятский ИТЛ, Vjatski ITL) eli Vjatlag (Вятлаг) oli Neuvostoliiton Gulag-järjestelmään kuulunut vankileirikokonaisuus Kirovin alueen koillisosassa Venäjällä. Se toimi noin 12 000 neliökilometrin alueella nykyisessä Ylä-Kaman piirissä ja sen lähialueilla Komin tasavallassa ja Permin Komissa.
Tiettömien taipaleiden takana sijainnut Kain seutu (ven. Kaiski krai) toimi vanhastaan rikollisten ja poliittisesti epäluotettavien henkilöiden karkotuspaikkana. Vuonna 1898 Kain kylään, entiseen Kaigorodokin kaupunkiin, karkotettiin tuleva tšekan perustaja Feliks Dzeržinski. Maatalouden kollektivisoinnin yhteydessä karkotetut kulakit rakensivat 1930-luvun alussa rautatien, jonka tarkoituksena oli seudun metsä- ja fosforiittivarojen hyödyntäminen. Karkotusleirit saivat lyhennetyn nimityksen Vjatlag hallintokeskuksena toimineen Vjatkan kaupungin (vuodesta 1934 Kirov) mukaan.
Aini Setälä
Aini Sigrid Setälä (3. heinäkuuta 1899 Ristiina – 21. tammikuuta 1991 Mikkeli) oli suomalainen lastenkirjailija ja suomentaja.
Vjatlag
Neuvostoliiton sisäasiain kansankomissariaatin alaisuudessa toiminut Vjatlagin vankileirihallinto perustettiin virallisesti helmikuussa 1938. Sen keskuspaikkana toimi aluksi Rudnitšnyin taajama. Joulukuussa 1939 hallinto siirrettiin nykyiseen Lesnoihin. Vuoden 1940 alussa vankeja oli jo yli 20 000. Heistä noin puolet oli tuomittu ”kansanvihollisina”, ”vastavallankumouksellisina” tai ”tuholaisina”.
Aini Setälä
Aini Setälä meni naimisiin 18-vuotiaana Setälän perheen pojan Vilho Suonio Setälän kanssa. He ostivat 1920-luvulla Ristiinasta kesäpaikakseen Metsäpirtti-nimisen tilan, jossa Aini Setälä vietti kesät, ja hän asui siellä myös sotavuosina, jolloin hänen miehensä toimi Päämajan valokuvaajana. Setälät ottivat avioeron vuonna 1955.
Vjatlag
Vjatlagin tehtävänä oli seudun metsävarojen hyödyntäminen vankityövoiman avulla. Sen osuus Kirovin alueella tuotetusta puuraaka-aineesta oli keskimäärin yli 13 %. Puutavaran kuljetusta varten rakennettiin laaja rautatieverkosto, jonka oli alun perin tarkoitus ulottua Komin tasavallan Ust-Kulomin kylään asti. Sozimskin taajamaan vangit rakensivat Kain selluloosatehtaan. Vankileirihallinnon alaisuudessa toimi myös maatiloja, saha, konepaja, ompelimo ym.
Aini Setälä
Aini Setälä kirjoitti lastenkirjojen lisäksi novelleja ja runoja.
Vjatlag
Sodan jälkeen Vjatlagin toiminta laajeni yhä kauemmas pohjoiseen ja vankileirien määrä nousi 57:ään. Vankien määrä saavutti huippunsa 1950-luvun alussa, jolloin se oli yli 30 000. Poliittisista ja kansallisista syistä tuomittuja oli Vjatlagin leireillä vuosina 1938–1956 yhteensä noin 100 000 henkeä, joista menehtyi yli 18 000. Vankien joukossa oli 20 maan kansalaisia ja 80 eri kansallisuuden edustajia.
Poliittiset vangit ja karkotetut vapautettiin Stalinin kuoleman jälkeen. Monet muut Neuvostoliiton vankileirit suljettiin, mutta Vjatlag jatkoi toimintaansa tavallisten rikollisten vankilana. Vuonna 1960 se käsitti 45 vankileiriä, joissa oli lähes 18 000 vankia. 1990-luvun alussa leirejä ryhdyttiin sulkemaan ja rautatieverkostoa alettiin purkaa. Moniin asutuksiin jäi vain eläkeläisiä, jotka eivät halunneet tai pystyneet muuttamaan pois. Vuonna 2002 vankeja oli 4 700 ja vankilahallinnon työntekijöitä 2 400.
Nykyään Lesnoissa on Venäjän vankeinhoitolaitoksen Kirovin alueen ”erityistaloushallinto” (ven. Upravlenije po rabote s osobymi uslovijami hozjaistvennoi dejatelnosti), jonka alaisuudessa on muutamia vankisiirtoloita. Vangit työskentelevät metsä- ja maataloustöissä. Vankilahallinto on seudulle tärkeä työnantaja.
Pohjoiseen johtavan rautatien varrella Permin aluepiirin puolella sijaitsevat Badjan, Pelesin ja Tšernoretšenskin entiset vankilataajamat kuuluvat yhä hallinnollisesti Kirovin alueen Lesnoin kaupunkikuntaan. Niiden siirtäminen Permin aluepiirin hallintaan on suunnitteilla.
Jessica Szohr
pienoiskuva|Jessica Szohr vuonna 2019. Jessica Karen Szohr (s., Wisconsin, Yhdysvallat) on yhdysvaltalainen näyttelijä. Hänet tunnetaan parhaiten roolistaan Vanessa Abramsina televisiosarjassa Gossip Girl. Lisäksi hän on esiintynyt elokuvissa kuten Piranha 3D, Kate Reddy – täydellä teholla yötä päivää ja The Internship.
Ylistaron kirkonkylä
Ylistaron kirkonkylä on taajama Seinäjoen kaupungissa Etelä-Pohjanmaalla, joka oli entisen Ylistaron kunnan hallinnollinen keskus aina vuoteen 2009 asti. Tällöin Ylistaro yhdistyi Seinäjokeen yhdessä Nurmon kanssa. Kuntaliitoksen jälkeen taajama on ollut osa Seinäjokea. Seinäjoen aluejaossa Ylistaron kirkonkylä kuuluu Ylistaron suuralueeseen.
Vuoden 2022 lopussa Ylistaron kirkonkylässä asui 1 740 asukasta.
Margherita Hack
Margherita Hack (12. kesäkuuta 1922 – 29. kesäkuuta 2013) oli italialainen tähtitieteen professori ja tietokirjailija, joka selitti tähtitieteen ilmiöitä kansantajuisesti kirjoillaan ja televisiossa. Hänen oma tutkimustyönsä keskittyi tähtien emittoiman säteilyn ominaisuuksiin, ja hän julkaisi yli 200 tieteellistä artikkelia.
Hack opiskeli Firenzen yliopistossa ja työskenteli Milanossa ennen siirtymistään Triesteen, missä hänestä tuli professori ja Triesten observatorion johtaja. Hänen kaudellaan observatorio nousi Italian merkittävimpien tutkimuslaitosten joukkoon.
Hack tuli tunnetuksi myös poliittisista kannanotoistaan. Hän oli vakaumuksellinen ateisti, feministi ja kasvissyöjä. Hän arvosteli roomalaiskatolista kirkkoa sen tieteen vastaisista näkemyksistä. Hän pyrki edistämään abortin, eutanasian ja samaa sukupuolta olevien parisuhteet sallivia lakeja. Kun katolinen kirkko vuonna 1992 myönsi virallisesti olleensa väärässä tuomitessaan Galileo Galilein, Hack riemuitsi sanoen "parempi myöhään kun ei milloinkaan". Vuonna 2006 hän sai uskovaiset raivostumaan selvittäessään, että ihmeenä pidetty pyhän Januariuksen veri, joka muuttui Napolissa säännöllisesti nestemäiseksi, oli rautaoksidihydraattia, joka kemiallisten ominaisuuksiensa takia muuttuu geelistä nestemäiseksi ravistamalla.
Hack arvosteli Silvio Berlusconia mutta ei ihmeemmin arvostanut myöskään poliittisena vaihtoehtona esille noussutta Beppe Grilloa.
Attention!
Attention! on Erja Lyytisen esikoisalbumi, joka julkaistiin vuonna 2002 levymerkillä Bluelight Records.
Margherita Hack
Hackin mukaan on nimetty asteroidi 8558 Hack.
Tommy James and the Shondells
Tommy James and Shondells on yhdysvaltalainen rock-yhtye, joka perustettiin vuonna 1964, Nilesissä, Michiganissa. Yhtyeen jäsenet ovat Tommy James, John Golden, Bobby Guy, Glenn Wyka. Yhtye nautti suurta suosiota 1960-luvun lopussa. Heidän tunnetuimpia kappaleitaan ovat: "Crystal Blue Persuasion", "Crimson And Clover", "Mony Mony", "I Think We're Alone Now", "Sweet Cherry Wine" ja "Mirage".
Tšeboksaryn piiri
thumb|200px|Tšeboksaryn piiri Tšuvassian kartalla. Tšeboksaryn piiri (, tšuvassiksi Шупашкар районӗ, Šupaškar raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 332 neliökilometriä ja asukkaita on 59 200 henkeä (vuonna 2009).
Piiri sijaitsee Tšuvassian pohjoisosassa. Pohjoisessa se rajoittuu Mari Elin tasavaltaan, idässä Mariinski Posadin piiriin, etelässä Tsivilskin ja Krasnoarmeiskojen piireihin sekä lännessä Morgaušin piiriin. Hallinnollinen keskus on Kugesin taajama. Piiriin kuuluu 17 maalaiskuntaa.
Seutu kuuluu Tšuvassian tasankoon. Volgan muodostama Tšeboksaryn tekoallas jakaa sen pienempään pohjois- ja suurempaan eteläosaan. Pinta-alasta suurin osa on maatalousmaata. Metsää on noin 30 %, Volgan takaisessa osassa 67 %.
Piirin kautta kulkee Kanašin ja Tšeboksaryn välinen rautatie, Nižni Novgorodin, Tšeboksaryn ja Kazanin välinen M7-valtatie sekä Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 14 kilometriä.
Väestöstä 92 % on tšuvasseja.
Tärkein elinkeino on maatalous, joka on erikoistunut maidon ja lihan tuotantoon, siipikarjan kasvatukseen, viljan, perunan ja vihannesten viljelyyn.
Išakin kylässä toimii kotiseutumuseo ja Kugesissa idäntutkija Nikita Bitšurinille omistettu museo. Piirilehtenä ilmestyy tšuvassin- ja venäjänkielinen Tăvan jen.
SM U-26
SM U-26 oli Saksan keisarikunnan laivaston vuonna 1912 vesillelaskettu tyypin U 23 sukellusvene, joka upotti ensimmäisessä maailmansodassa 11. lokakuuta 1914 Venäjän keisarikunnan laivaston Bajan-luokan panssariristeilijä Palladan.
Valmistus
Alus tilattiin 18. maaliskuuta 1911 Germaniwerftiltä Kielistä, missä köli laskettiin 31. toukokuuta 1912 telakkanumerolla 180. Alus laskettiin vesille 16. lokakuuta 1913 ja otettiin palvelukseen 20. toukokuuta 1914.
Palvelus
Aluksen päälliköksi nimitettiin 1. elokuuta 1914 kapteeniluutnantti Egewolf Freiherr von Berckheim. Alus upotti Palladan 11. lokakuuta 1914, mistä Berckheim miehistöineen sai Saksan keisarin Wilhelm II:n myöntämän 2. luokan rautaristin
Alus upotti 23. huhtikuuta 1915 partiomatkallaan 849 tonnin rahtialus Fråckin ja 4. kesäkuuta miinalaiva Jenisein. Se upotti vielä 25. elokuuta Petshoran ja 30. elokuuta Zemljan. Sukellusvene katosi elokuussa 1915, mahdollisesti osuttuaan venäläiseen miinotteeseen. Viimeisen havainnon siitä teki sen upottaman rahtialus Zemljan miehistö 30. elokuuta.
Sukellusveneen hylky löytyi toukokuussa 2014 perä edellä pohjamutaan uponneen läntiseltä Suomenlahdelta.
Israelin ja Yhdysvaltain suhteet
Vuonna 2015 tehdyn U.S. Global Leadership -raportin mukaan 54 prosenttia israelilaisista hyväksyi Yhdysvaltain globaalin johtajuuden. 37 prosenttia olivat sitä vastaan ja 9 prosenttia eivät osanneet sanoa.
Gandenin luostari
Gandenin luostari on tiibetinbuddhalainen luostari Tiibetissä, Kiinassa. Luostari sijaitsee 4 000 metrin korkeudessa merenpinnasta 40 kilometriä koilliseen Lhasan kaupungista. Tiibetiläinen opettaja, Tsongkhapa, perusti luostarin vuonna 1409. Punakaarti tuhosi luostarin kulttuurivallankumouksen aikaan. Luostari on osittain rakennettu uudelleen.
Pidättäminen
thumb|300px|Pidättäminen Pidättäminen on Suomessa pakkokeino, jolla poliisi, virallinen syyttäjä tai tullihallituksen ja rajavartiolaitoksen virkamiehet voivat ottaa rikoksesta epäillyn henkilön säilöön lyhyeksi määräajaksi.
Pidättäminen Suomessa
Poliisihenkilöstön pidättämisoikeus on rajattu komisarioihin ja sitä korkeampiin päällystövirkoihin. Poliisimiehistöön kuuluvat konstaapelit voivat kuitenkin ottaa henkilön säilöön kiinniotettuna. Pidättämisestä saa Suomessa päättää vain pidättämiseen oikeutettu virkamies. Jos poliisimies ottaa henkilön kiinni ilman pidätysmääräystä, tästä kiinniotosta on viipymättä ilmoitettava pidättämiseen oikeutetulle virkamiehelle.
Poliisimiehellä on oikeus pidättämisen yhteydessä suorittaa niin sanottu turvallisuustarkastus eli tarkastaa henkilö ja hänen mukanaan olevat tavarat sen varmistamiseksi, ettei tällä ole hallussaan esineitä tai aineita, joilla hän voi vaarantaa säilyttämisen taikka aiheuttaa vaaraa itselleen tai muille. Henkilö ja hänen mukanaan olevat tavarat voidaan samassa tilanteessa tarkastaa myös hänen tunnistamistaan varten tarpeellisen asiakirjan löytämiseksi.
Pidättämisestä ei saa ilmoittaa omaisille tai muille läheisille vastoin pidätetyn tahtoa. Pidätetty voi pyytää läheisilleen ilmoitettavan heti kun siitä ei ole rikoksen selvittämiselle vahinkoa. Ilmoituksen lykkäämisestä päättää pidättämiseen oikeutettu virkamies.
Rikoksesta epäiltynä pidätettyä tai vangittua, joka on päästetty vapaaksi, ei saa uudelleen pidättää samasta rikoksesta sellaisen seikan nojalla, joka on ollut viranomaisen tiedossa sen päättäessä pidättämisestä tai vangitsemisesta.
Pidättämisen edellytykset Suomessa
Vuoden 1987 pakkokeinolain mukaan rikoksesta todennäköisin syin epäilty saadaan pidättää:
Kun jotakuta on syytä epäillä rikoksesta, hänet saadaan pidättää, vaikka epäilyyn ei ole todennäköisiä syitä, jos pidättämiseen muutoin on edellä mainitut edellytykset ja epäillyn säilöön ottaminen on odotettavissa olevan lisäselvityksen vuoksi erittäin tärkeää.
Pidättämiseen oikeutetut virkamiehet
Pakkokeinolaissa säädetään tarkasti siitä, kenellä on oikeus päättää pidättämisestä. Pidättämisestä voi päättää vain pidättämiseen oikeutettu virkamies, joita ovat ne poliisin, tullilaitoksen ja rajavartiolaitoksen päällystöön kuuluvat virkamiehet, jotka on lueteltu vuoden 2011 pakkokeinolain 2. luvun 9 §:ssä, sekä syyttäjät. Tämän lisäksi pidättämisoikeus on eräillä puolustusvoimien virkamiehillä.
Lähteet
Vazba (právo)
Megamania Musiikki
Megamania Musiikki Ky on vuonna 1985 perustettu helsinkiläinen levy-yhtiö, joka perusti Megamania-, AMT-, Plutonium- ja Grand Slam -levymerkit sekä käytti Pyramid-merkkiäkin. 1980-luvun jälkeen Megamania-levymerkki on ollut Johanna Kustannuksen käytössä. Megamania Musiikki Ky on rekisteröitynä edelleen.
Megamania Musiikin historiaa
Megamania Musiikki perustettiin Johanna-levymerkillä julkaisseen Johanna Kustannuksen mentyä konkurssiin vuonna 1984. Samassa toimistossa toimi myös juuri aloittanut Pyramid Musiikki ja pian siihen muutti jo vuonna 1976 perustettu kustantaja ja levy-yhtiö Love Kustannus. Yhtiöiden luovina tuottajina toimivat Atte Blom ja Pekka Aarnio. Yhtiön lähiyhtiöitä ja läheisessä yhteistyössä toimineita ovat olleet siis muun muassa Love Kustannus Oy, Pyramid Musiikki Ky, Johanna Kustannus ja nykyinen tuotannon omistaja Universal Music Oy.
Vuoden 1989 jälkeen Megamania-levymerkillä julkaisua jatkoi Johanna Kustannus Oy. Nyttemmin myös vahvan artistipohjan Megamania-levymerkki on ollut hyötykäytössä uudempien kuten Kotiteollisuuden, Maj Karman tai Melrosen levyillä.
Lauri Aaltio
Lauri Juhani Aaltio (s. 23. maaliskuuta 1977) on suomalainen muotoilija. Aaltio opiskeli Teknillisessä korkeakoulussa diplomi-insinööriksi ja valmistuttuaan jatkoi opintojaan Taideteollisessa korkeakoulussa suorittaen taiteiden maisterin tutkinnon.
Hän on Jukola 7:n toimitusjohtaja.
3JS
thumb|250px|3JS 3JS on hollantilainen yhtye Volendamista, Pohjois-Hollannista. Yhtyeeseen kuuluvat Jan Dulles, Jaap Kwakman sekä Jaap de Witte. Yhtye tuli suosioon heidän debyyttialbumistaan, Watermensonista (2007). Sen lisäksi he ovat julkaisseet kaksi muuta albumia, Kamers van m'n hart (2008) sekä Dromers en dwazen (2010). Lisäksi he ovat julkaisseet useita singlejä.
Eurovision laulukilpailu 2011
Alankomaiden televisioyhtiö TROS ilmoitti kesällä 2010, että 3JS edustaa maata vuoden 2011 Eurovision laulukilpailussa. Yhtye esitti Alankomaiden karsinnassa viisi kappaletta, joista katsojat äänestivät maan edustuskappaleeksi Je vecht nooit alleen. Kansainvälistä Eurovision laulukilpailua varten kappale käännettiin englanniksi nimellä Never Alone. Yhtye kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 19:nneksi eli viimeiseksi eikä päässyt finaaliin.
Jitex BK
thumb|right|Seuran logo Jitex BK on vuonna 1971 perustettu ruotsalainen naisjalkapalloseura Mölndalista. Kaudella 2014 seura pelasi Ruotsin korkeimmalla sarjatasolla Damallsvenskanissa, mutta putosi sen päätteeksi alemmalle sarjatasolle.
Carl Johan Idestam
Idestam oli Turun hovioikeudessa ylimääräisenä kanslistina vuodesta 1782 ja varanotaarina vuodesta 1784. Hän oli Uudenmaan ja Hämeen läänin rakuunarykmentin sotatuomarina vuodesta 1787 alkaen, mutta jäi virkavapaalle 1793. Idestam hoiti sitten vuodesta 1799 Pöytyän Pihlavan kylässä sijainnutta maatilaansa. Suomen sodan jälkeen Idestam oli hallituskonseljin kansliatoimituskunnan esittelijäsihteerinä 1809–1814 ja oli jäsenenä keisari Aleksanteri I:n luona vuonna 1811 käyneessä lähetyskunnassa. Idestam oli hallituskonseljin talousosaston jäsenenä ja kansliatoimituskunnan päällikön apulaisena 1810–1811, valtiovaraintoimituskunnan päällikön apulaisena 1811–1812 sekä kirkollistoimituskunnan päällikkönä 1812–1814. Hän oli viimeksi Suomen vaihto-, laina- ja talletuskonttorin johtajana vuodesta 1816 ja konttorin johtokunnan puheenjohtajana 1817–1820.
Idestam ei ollut naimisissa, mutta Helsingin yliopiston kirjastonhoitaja ja oppihistorian professori Karl Wilhelm Törnegren oli hänen avioton poikansa; äiti oli turkulainen piika Anna Greta Valbäck.
Société Générale
Société Générale S.A. (SG, SocGen) on suuri ranskalainen pankki ja rahoituslaitos, jolla on toimintaa ympäri maailman. Se on yksi kolmesta isosta ja perinteisestä ranskalaispankista ("Les trois vieilles") Crédit Lyonnais'n (LCL, osa Crédit Agricole -ryhmää) ja BNP Paribas'n ohella.
Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Société Généralen kotipaikka on Pariisin Boulevard Haussmannilla ja pääkonttori pankin omassa tornitalossa La Défensen alueella Pariisin länsipuolella. Vuonna 1864 perustetun pankin alkuperäinen nimi oli Société Générale pour favoriser le développement du commerce et de l'industrie en France eli suomeksi "Yleisyhtiö tukemaan Ranskan kaupan ja teollisuuden kehitystä". Nykyisin siitä käytetään usein lempinimenomaista lyhennettä SocGen.
Société Généralen liiketoiminta on jaettu viiteen ydinalueeseen:
Vuoden 2008 johdannaisskandaali
Tammikuussa 2008 Jérôme Kerviel teki johdannaiskaupoilla Société Générale –pankissa tappiota 4,9 mrd. euroa.
Suvi Ronkainen
Suvi Ronkainen (s. 7. kesäkuuta 1962 Helsinki) on yhteiskuntatieteiden tohtori. Hän on Vaasan yliopiston entinen rehtori.
Ura
Ronkaisen viisivuotinen rehtorikausi Vaasan yliopistossa alkoi vuoden 2015 alusta. Hän on järjestyksessään kuudes Vaasan yliopiston rehtori. Ronkaisen edeltäjä rehtorina oli Matti Jakobsson. Ronkainen joutui jättämään rehtorin paikkansa terveydellisistä syistä tammikuussa 2017. Hänen paikkansa yliopiston rehtorina otti viransijaisena kesästä 2015 lähtien toiminut Jari Kuusisto. Ronkainen jatkoi Vaasan yliopiston hallinnon osa-aikaisena neuvonantajana heinäkuun 2018 loppuun saakka.
Ronkainen on toiminut vuosina 2002–2014 tutkimusmenetelmien professorina Lapin yliopistossa. Hänen tutkimuksellisen kiinnostuksensa kohteita olivat esimerkiksi tieto ja tiedon käytettävyys sekä tietämättömyyden intressit. Hän oli Menetelmätieteiden laitoksen varajohtaja Lapin yliopistossa vuosina 2005–2010. Hän oli myös Lapin yliopiston tutkijakoulun johtaja vuosina 2004–2013 sekä Lapin yliopiston tutkimuksesta vastaava vararehtori vuosina 2010–2011. Ronkainen on myös Helsingin yliopiston sosiaalipsykologian dosentti.
Huutomerkkiyökkönen
Huutomerkkiyökkönen (Agrotis exclamationis) on erittäin yleinen kesän yöperhoslaji.
Koko ja ulkonäkö
Huutomerkkiyökkönen on keskikokoinen, varsin helposti tunnistettava yökköslaji. Etusiivet ovat pohjaväriltään tasaisen vaaleanruskeat ja siiven kärki on yleensä muuta siipeä tummempi. Rengastäplä on hieman siiven pohjaväriä tummempi mutta erottuu joskus heikosti. Munuaistäplä on mustareunainen ja pohjaväriltään tummanruskea. Paras tuntomerkki on kuitenkin siiven tyvestä kärkeä kohti osoittava keilatäplä, joka on väriltään hyvin tumma ja erottuu selkeästi vaikka perhosta katsoisi kauempaakin. Takasiivet ovet lähes valkoiset. Siipiväli on 34–46 mm. Perhosen ruumis on yökkösille tyypilliseen tapaan tukeva, karvainen ja väritykseltään tasaisen ruskea. Pään takana, keskiruumiin etuosassa on helppona tuntomerkkinä musta, vaakasuora raita, joka näkyy selvästi kun perhosta katsoo edestäpäin.
Suvi Ronkainen
Ura
Ronkainen oli puoli vuotta sairauslomalla virusperäisen aivotulehduksen vuoksi, mutta toipui siitä ja palasi työhön vuoden 2016 alusta. Maaliskuun alusta 2016 heinäkuuhun 2018 Ronkainen työskenteli osa-aikaisesti rehtorinkansliassa erityistehtävissä rehtoraatin asiantuntijana (nimikkeellä senior advisor). Ronkaisen viransijaisena määräaikaisena rehtorina maaliskuusta 2016 kesäkuuhun 2017 toimi vararehtori Jari Kuusisto. Kuusiston pestiä rehtorina jatkettiin tammikuussa 2017 vuoden 2020 loppuun saakka sairaudesta toipumisen vaadittua odotettua enemmän aikaa.
Huutomerkkiyökkönen
Levinneisyys ja lentoaika
Suomessa huutomerkkiyökköstä tavataan etelärannikolta Etelä-Lappiin asti. Lentoaika kestää kesäkuun alusta heinäkuun loppuun. Joinakin vuosina lajilla voi esiintyä toisen sukupolven yksilöitä elo-syyskuussa.
Elinympäristö ja elintavat
Tyypillisenä yöperhosena laji lähtee lentoon illan hämärryttyä. Huutomerkkiyökkönen lentää helposti valolle ja kesäöinä niitä voi tavata ulkovalojen luota jopa kymmenittäin. Täysikasvuinen toukka talvehtii.
Ravintokasvi
Toukka on polyfagi, joka käyttää ravinnokseen useita erilaisia ruohovartisia kasveja.
Maorien lippu
thumb|Maorien lippu eli tino rangatiratanga. Maorien lippu on joidenkin maorien käyttämä symboli. Se tunnetaan Uudessa-Seelannissa myös maorinkielisellä nimellä tino rangatiratanga. Lippu otettiin käyttöön ja se on ollut suosittu etenkin maorien itsenäisyysliikkeissä.
Historia
240px|thumb|vasen|Maorien lippu [[Uuden-Seelannin lippu|Uuden-Seelannin lipun rinnalla Auckland Harbour Bridgellä Waitangipäivänä.]] Nykyistä maorien lippua on edeltänyt useita eri maoreja eri tilanteissa symboloineita lippuja. Ehkä varhaisin on niin sanottu Yhdistyneiden Heimojen lippu, joka otettiin käyttöön vuonna 1834. Myöhemmin niin sanottujen maorisotien aikana 1800-luvulla eri maoriyhteisöillä oli useita eri lippuja. Tapa käyttää lippuja kopioitiin eurooppalaisilta siirtolaisilta. Lippujen tarkoituksena oli yleensä korostaa tietyn ryhmän itsenäisyyttä ja voimaa. Niissä kuvattiin tavallisesti esimerkiksi ristejä, kuunsirppejä ja tähtiä.
Nykyinen maorien lippu eli tino rangatiratanga juontaa juurensa kuitenkin vasta 1980-luvun lopulle. Se suunniteltiin vuonna 1989, jolloin lipun suunnittelusta järjestettiin kilpailu. Mikään varsinaiseen kilpailuun osallistunut ehdotus ei voittanut, vaan järjestäjät ottivat yhteyttä maoritaiteilijanaisiin, joiden tekemä lippu valittiin voittajaksi. Lippua käytettiin marssilla Te Rerenga Wairuasta Waitangiin Waitangi-päivänä 1990. Myöhemmin lippu saavutti laajemman suosion ja sitä alettiin liputtaa myös virallisissa yhteyksissä.
Renata Pliś
thumb|200px|Renata Pliś Puolan-mestaruuskilpailuissa 2010
Henkilökohtaiset ennätykset
Ulkoradat Sisäradat
Mhadjou Youssouf
Mhadjou Youssouf (s. 5. kesäkuuta 1990) on komorilainen yleisurheilija, joka kilpailee pikajuoksussa.
Youssouf juoksi 100 metrillä alle 20-vuotiaiden MM-kisoissa 2008, mutta karsiutui alkuerissä. Hän koki matkalla saman kohtalon myös saman vuoden olympialaisissa ja vuoden 2009 MM-kilpailuissa. Youssoufin ennätys 100 metriltä on Pekingin olympiakisoissa juostu 10,62 sekuntia, ja 200 metriä hän on taittanut parhaimmillaan aikaan 21,38 vuonna 2010.
Roope Mokka
Roope Mokka (s. 1975) on suomalainen tulevaisuudentutkija, taiteilija ja kaupunkikehittäjä. Mokka on perustanut yhdessä Aleksi Neuvosen kanssa Suomen ensimmäisen itsenäisen ajatushautomon Demos Helsingin vuonna 2005 ja työskentelee siellä edelleen.
Tulevaisuudentutkimus
Mokka on kirjoittanut tulevaisuudesta laajasti, akateemiselle yleisölle, tietokirjoja, valtionhallinnon raportteja, skenaariotutkimuksia ja pamfletteja. Mokan teokset käsittelevät kysymyksiä digitalisaatiosta ja esineiden internetistä, ilmastonmuutoksesta ja kulutuskulttuurista, perustulosta ja kaupungistumisesta, sekä innovaatio- ja yhteiskuntateoriasta. Hän on yksi Suomen maabrändiraportin kirjoittajista. Mokka on ollut Yleisradion kolumnisti vuodesta 2016.
Taiteellinen tuotanto
Roope Mokka on osa taiteilijaryhmiä Unpublished Us ja BodyTalk. Unpublished Us kerää julkaisemattomien omakuvien arkistoa ja tekee taidetta tekoälyn avulla. BodyTalk on rave- ja klubikulttuurin kehollisuutta ja tulevaisuudentutkimusta yhdistävä taideryhmä.
Lynette Wagg
Lynette Ann Wagg (s. 5. kesäkuuta 1939) on australialainen meloja. Wagg osallistui Tokion olympialaisiin 1964 Margaret Buckin kanssa 500 metrin kajakkikaksikoissa, ja pari sijoittui kisassa yhdeksänneksi.
Roope Mokka
Kaupunkisuunnittelu
Roope Mokan kaupunkisuunnittelutyössä on korostunut kaupunkisuunnittelun demokratisointi, metropolialueiden hallinto, kaupunkimaisten palveluiden juurruttaminen uusille asuinalueille ja kaupunkien digitaalinen suunnittelu.
Ura ja koulutus
Mokka on toiminut myös kaupunki- ja ympäristöaktivistina, internet-tutkijana, liikkeenjohdon konsulttina, teknologia ja markkina-analyytikkona, dj:nä ja klubipromoottorina sekä kustantajana ja toimittajana.
Peräseinäjoen kirkonkylä
Peräseinäjoen kirkonkylä on taajama, joka oli entisen Peräseinäjoen kunnan hallinnollinen keskus, kunnes Peräseinäjoki yhdistyi Seinäjokeen vuoden 2005 alussa. Kuntaliitoksen jälkeen se on ollut osa Seinäjokea. Vuoden 2022 lopussa taajamassa oli 1 404 asukasta.
František Kiehlmann
František Kiehlmann (5. kesäkuuta 1901 – 20. toukokuuta 1988 Praha) oli tšekkoslovakialainen yleisurheilija, joka kilpaili 400 metrin aitajuoksussa. Hän edusti seuratasolla Slavia Prahaa. Kiehlmann osallistui Antwerpenin olympialaisiin 1920, joissa hän sijoittui alkueränsä kolmanneksi eikä päässyt jatkoon.
Luettelo Jennifer Connellyn saamista palkinnoista ja ehdokkuuksista
thumb|Jennifer Connelly [[Toronton elokuvajuhlat|Toronton elokuvajuhlilla vuonna 2010.]] Tämä on luettelo Jennifer Connellyn saamista palkinnoista ja ehdokkuuksista.
Minor League Baseball -kausi 1909
Minor League Baseball (virallisesti vuoteen 1999 saakka National Association of Professional Baseball Leagues) -kausi 1909 katsotaan sisältäneen 43 erillistä liigaa.
Saudi-Arabian ja Yhdysvaltain suhteet
pienoiskuva|350px|Saudi-Arabian ja Yhdysvaltain sijainti. Saudi-Arabian ja Yhdysvaltain suhteilla tarkoitetaan Amerikan yhdysvaltojen ja Saudi-Arabian kuningaskunnan kahdenvälisiä suhteita. Yhdysvalloilla on suurlähetystö Riadissa ja Saudi-Arabialla on Washington DC:ssä. Maiden suhteet ovat läheiset ja Saudi-Arabiaa pidetään Yhdysvaltain liittolaisena.
Menippolainen satiiri
Menippolainen satiiri viittaa proosamuotoisiin satiireihin, jotka ovat luonteeltaan eeppisiä ja yhdistelevät useita eri pilkanteon kohteita romaanin kaltaiseksi satiiriseksi kertomukseksi. M. H. Abrams luokittelee menippolaisen satiirin epäsuoraksi satiiriksi, vastakohtanaan ensimmäisessä persoonassa esitetty suora kritiikki.
Satiiri on saanut nimensä kreikkalaisesta kyynikosta Menippoksesta, joka kirjoitti vakavista aiheista pilaillen. Hänen sittemmin kadonneet teoksensa vaikuttivat Lukianokseen sekä roomalaiseen Marcus Terentius Varroon. Tällaisia satiireja kutsutaankin joskus myös varrolaisiksi satiireiksi. Filologit viittaavat menippolaisilla satiireilla ennen kaikkea proosamuotoisiin satiireihin, vastakohtanaan runomuotoiset satiirit, joita ovat kirjoittaneet muun muassa Juvenalis ja häntä jäljitelleet kirjailijat.
Menippolaisella satiirilla on merkittävä osa Mikhail Bakhtinin romaanin teoriassa. Hän lukee sen yhdeksi klassisista lajityypeistä muun muassa sokraattisen dialogin ohella. Bakhtinin tarkoittamassa merkityksessä ”menippolaisia” ovat muun muassa Voltaire, Denis Diderot ja E. T. A. Hoffmann.
Channel 5
Channel 5 (Kanava 5) on brittiläinen televisiokanava. Kanava aloitti toimintansa 30. maaliskuuta 1997. Channel 5 kaikkien aikojen katsojaennätys tehtiin, kun Celebrity Big Brother 2011 alkoi. Ohjelma keräsi 5,3 miljoonaa katsojaa TV:n ääreen. Kanavan rinnakkaiskanavia ovat 5* ja 5USA.
Teemu Kivihalme
Teemu Jordan Kivihalme (s. 14. kesäkuuta 1995 Cloquet, Minnesota, Yhdysvallat) on amerikansuomalainen jääkiekkopuolustaja, joka pelaa Ruotsin SHL-liigan Malmö Redhawksissa.
Seuraura
Kivihalme syntyi ja kasvoi Yhdysvalloissa. Hän harjoitteli juniorina kesäisin mm. Oulun Kärppien ja Pelicansin juniorijoukkueiden kanssa. Kivihalme aloitti Burnsville High Schoolin joukkueessa kaudella 2010–2011. USHL-joukkue Fargo Force varasi hänet 83. pelaajana vuonna 2012.
Heinäkuun 2017 lopulla Kivihalme siirtyi syyskuun loppuun asti kestävällä tryout-sopimuksella SM-liigajoukkue Oulun Kärppiin, jonka urheilutoimenjohtaja Harri Ahoon hänen isällään Jannella oli kontakteja. Kivihalme teki miesten pääsarjadebyyttinsä runkosarjan avauskierroksella 8. syyskuuta 2017 vieraissa Hämeenlinnan Pallokerhoa vastaan. Hänet merkittiin Kärppien kolmospuolustajapariin Jani Hakanpään viereen. Kivihalme sai ottelussa jääaikaa lopulta 19.23 minuuttia, mikä oli eniten koko joukkueesta. Liigauransa avausmaalin hän teki seuraavassa ottelussa 9. syyskuuta 2017 kotona Hämeenlinnan Pallokerhoa vastaan. Juha Joenväärä valitsi Kivihalmeen ottelun Alumnien tähtien ykköstähdeksi. Runsas viikko ennen koejakson päättymistä hän sai Kärppiin kevääseen 2019 asti kestävän jatkosopimuksen.
Albin Pulkkinen
Pulkkisen vanhemmat olivat maanviljelijä Petter Juhana Pulkkinen ja Ulla Maria Noponen. Hän pääsi ylioppilaaksi Mikkelin lyseosta 1893 ja valmistui Helsingin yliopistosta filosofian kandidaatiksi 1897 ja molempien oikeuksien kandidaatiksi 1903. Pulkkinen sai varatuomarin arvon 1905.
Teemu Kivihalme
Seuraura
Kivihalme teki tulokaskautensa 2017–2018 aikana 44 runkosarjaottelussa tehot 4+16=20. 18 pelaamassaan playoff-ottelussa hän jäi ilman tehopisteitä. Kivihalme voitti runkosarjassa SM-liigan tulokaspuolustajien pistepörssin sekä tulokkaiden tehotilaston lukemalla +16. Hän kärsi kauden aikana myös loukkaantumisista; tammikuussa 2018 Kivihalme joutui yli kuukaudeksi sivuun. Hän palasi kaukaloihin helmikuun lopulla. Kivihalme voitti kauden päätteeksi Suomenmestaruuden.
Albin Pulkkinen
Pulkkinen oli Kansallisen Edistyspuolueen kansanedustajana 1922–1924 edustaen Mikkelin läänin vaalipiiriä ja hän toimi eduskunnan lakivaliokunnan puheenjohtajana 1923–1924. Pulkkinen oli myös Joensuun kaupunginvaltuuston varapuheenjohtajana ja Valtioneuvoston virkamiesyhdistyksen johtokunnan puheenjohtajana.
Pulkkinen oli naimisissa vuodesta 1905 Aino Serafia Ollikaisen kanssa.
Teemu Kivihalme
Seuraura
Toukokuussa 2019 Kivihalme teki vuoden mittaisen NHL-tulokassopimuksen Toronto Maple Leafsin kanssa. Syksyn harjoitusleirin päätteeksi seura lähetti hänet AHL-joukkue Toronto Marliesin vahvuuteen. Kivihalme pelasi siellä kokonaan kauden 2019–2020 tehden 55 runkosarjaottelussa tehot 4+14=18, kunnes koronaviruspandemia keskeytti AHL-kauden maaliskuussa 2020. Vuoden 2020 vaihteessa Maple Leafs nosti hänet NHL-joukkueensa vahvuuteen, mutta Kivihalme ei kuitenkaan tehnyt NHL-debyyttiään ja hänet lähetettiin viisi päivää myöhemmin takaisin farmiin.
Heinäkuussa 2020 Kivihalme Toronto Maple Leafsin kanssa kaksivuotisen ja kaksisuuntaisen jatkosopimuksen, joka tuo hänelle NHL:n puolella 725 000 dollaria kaudessa. Tammikuun 2021 harjoitusleirin päätteeksi seura lähetti Kivihalmeen farmijoukkue Marliesiin. Hän teki koronaviruspandemian lyhentämällä kaudella 20 ottelussa tehot 6+5=11. Kivihalme oli joukkueen eniten maaleja tehnyt puolustaja. Syksyn 2021 harjoitusleirin päätteeksi Maple Leafs asetti hänet siirtolistalle. Koska mikään toinen NHL-seura ei napanut Kivihalmetta vuorokauden kuluessa, hänet lähetettiin farmiin. Kivihalme pelasi myös kauden 2021–2022 kokonaan Marliesissa. Maaliskuussa 2022 hänet nostettiin Maple Leafsin NHL-vahvuuteen, mutta Kivihalme lähetettiin jo samana päivänä kuitenkin takaisin farmiin.
Kaudeksi 2022–2023 Kivihalme palasi SM-liigaan ja hän siirtyi vuoden mittaisella sopimuksella Turun Palloseuraan. Kivihalme oli joukkueen tehokkain puolustaja Antti Tuomiston kanssa tehoilla 5+15=20. Hän voitti myös TPS:n sisäisen tehotilaston lukemalla +6. Mestarien liigassa Kivihalme oli tehoilla 4+1=5 joukkueen paras maalintekijä ja hän jakoi sisäisen pistepörssin voiton Arttu Ilomäen kanssa.
Kivihalme siirtyi kaudeksi 2023–2024 vuoden mittaisella sopimuksella Ruotsin SHL-liigan Malmö Redhawksiin.
Maajoukkueura
Kivihalme edusti Yhdysvaltoja alle 18-vuotiaiden Ivan Hlinkan muistoturnauksessa vuonna 2012. Hän pelasi myös World Junior A Challengessa vuonna 2013 voittaen kultaa. Kivihalme on pelannut myös yhden ottelun Suomen alle 17-vuotiaiden maajoukkueessa ja vieraillut Vierumäen maajoukkueleireillä.
Pelityyli
Kivihalme on kuvaillut itseään kahden suunnan puolustajaksi, joka ei ole kovin fyysinen, mutta käyttää luistelutaitoaan hyväksi. Sanomalehti Kalevan toimittaja Joonas Hentilä vertasi Kivihalmetta antamansa haastattelun yhteydessä pelityyliltään Markus Nutivaaraan ja Joni Pitkäseen.
Muuta
Kivihalmeen suomalainen isä Janne on kotoisin Oulusta ja entinen yliopistopuolustaja, joka myöhemmin valmensi Teemua Burnsville High Schoolin joukkueessa. Sekä Janne että hänen isänsä pelasivat juniorina jääkiekkoa Kärpissä. Teemun äiti Shanda on yhdysvaltalainen.
Teemu Kivihalme on kertonut saaneensa nimensä NHL-hyökkääjä Teemu Selänteen mukaan, joka oli sittemmin myös hänen lapsuuden idolinsa. Kivihalmeen perheen toinen äidinkieli hänen lapsuudessaan oli suomi, mutta Suomesta pois vietetyt vuodet ovat kuitenkin heikentäneet hänen kielitaitoaan. Hän kuitenkin puhuu nykyään muutamia sanoja suomea.